b'\n_START_ARTICLE_\nAlgirdas Mi\xc5\xa1kinis (1958)\n_START_SECTION_\nBiografija\n_START_PARAGRAPH_\n1981\xc2\xa0m. baig\xc4\x97 Vilniaus universiteto Teis\xc4\x97s fakultet\xc4\x85. 1986\xc2\xa0m. baig\xc4\x97 aspirant\xc5\xabr\xc4\x85 Maskvoje (Rusija), apgyn\xc4\x97 disertacij\xc4\x85, teis\xc4\x97s moksl\xc5\xb3 kandidatas.  Studijavo V\xc3\xa4xj\xc3\xb6 universitete (\xc5\xa0vedija), sta\xc5\xbeavosi Austrijos Nacionaliniame Banke, Torun\xc4\x97s auk\xc5\xa1tojoje banko mokykloje (Lenkija)._NEWLINE_Nuo 1995 m. advokatas, Advokat\xc5\xb3 kontoros \xe2\x80\x9eECOVIS Mi\xc5\xa1kinis, Kvainauskas ir partneriai\xe2\x80\x9c partneris (vienas i\xc5\xa1 vadov\xc5\xb3). Specializacija: komercin\xc4\x97, \xc4\xafmoni\xc5\xb3 teis\xc4\x97, finans\xc5\xb3 ir mokes\xc4\x8di\xc5\xb3 teis\xc4\x97, investicij\xc5\xb3 teis\xc4\x97, konkurencijos teis\xc4\x97, transporto teis\xc4\x97, vie\xc5\xa1ieji pirkimai, atstovavimas teisme._NEWLINE_Lietuvos teis\xc4\x97s akademijos (MRU) finans\xc5\xb3 ir mokes\xc4\x8di\xc5\xb3 teis\xc4\x97s katedros ved\xc4\x97jas, v\xc4\x97liau - MRU Ekonomikos ir finans\xc5\xb3 valdymo fakulteto Finans\xc5\xb3 ir mokes\xc4\x8di\xc5\xb3 katedros ved\xc4\x97jas. Prof. dr. Algirdas Mi\xc5\xa1kinis yra nuolatinio tarptautinio projekto \xe2\x80\x9eEast European Program on Finance and Tax Law Research" (koordinacinis centras Bialystoko universitete, Lenkijoje) valdybos narys. Tarptautinio Baltarusijos komercinio arbitra\xc5\xbeo arbitras, leidinio \xe2\x80\x9eIntelektualioji ekonomika\xe2\x80\x9c redakcin\xc4\x97s kolegijos narys. Buv\xc4\x99s Nacionalinio radijo ir televizijos tarybos narys. _NEWLINE_Moka angl\xc5\xb3, rus\xc5\xb3, lenk\xc5\xb3 ir ispan\xc5\xb3 kalbas.'